Top Chef SA is hier!
JY LEES NOU Top Chef SA is hier!
Mari-Louis se trend vir die week
Die heel eerste seisoen van Top Chef SA is hier! Dit het gisteraand begin en wys elke Dinsdagaand op SABC3 om 20:00. Suid-Afrika se weergawe volg dieselfde formule as dié van die internasionale program vir professionele sjefs.
Urban Brew vervaardig die plaaslike weergawe en hulle skiet in Johannesburg. Kykers kan uitsien na die bekende quickfire- en elimination-uitdagings op opwindende plekke in en om die Goudstad.
Neill Anthony, die aanbieder Lorna Maseko en Lesego Semenya
Neill Anthony is ’n bekende TV-persoonlikheid en koskenner wat al saam met Gordon Ramsay en Alyn Williams gewerk het. Sy uitgebreide kennis van kos en ongelooflike kookvaardighede maak hom ’n kenner in die kombuis.
Lesego Semenya, wat verlede jaar M&G se lys van die top-200 Jong Suid-Afrikaners gehaal het, is een van die opwindendste sjefs in die land. Hy is ’n sensasie op sosiale media en pynlik eerlik wanneer dit kom by sy kulinêre kritiek, ’n noodsaaklike bestanddeel vir ’n Top Chef-beoordelaar.
Volgens Urban Brew se uitvoerende hoof, Trish Taylor, was Lorna, aanbieder van Top Billing-faam, die ooglopende keuse om die program aan te bied. “Haar liefde vir kos, haar verfynde palet en haar moeitelose elegansie maak haar perfek vir Top Chef SA.”
Hard to believe that @topchefsa kicks off tomorrow night at 8pm on @sabc3 - hope you guys are ready! Super super stoked!!!! #TellSomeone #SupportLocal
A photo posted by Lorna Maseko (@lornamaseko) on Jul 11, 2016 at 1:21pm PDT
Toets jou koskennis: Is jy ’n regte foodie
MasterChef Australia: die wenner is … en ander geheime
MasterChef se Seline – TV se nuwe gunsteling-kok?